14-03-2011  Nun esperó gran cosa la direición d'Edá Dorada pa despidir a la trabayadora que se presentara como candidata pola CSI a les  elecciones del pasáu 7 de setiembre. La direición del Centru Xeriátricu de Noreña recurrió -asesorada por CC.OO.- a un despidu improcedente, siguiendo asina cola política de frayar los derechos sindicales de les delegaes de la CSI: va unes selmanes conocíamos la sentencia que reconocía la improcedencia del despidu d'otra de les nueses afiliaes -madre de l'actual despidida-, pero qu'ignoraba la demanda de nulidá basada en que constituyía una clara respuesta a la so actividá sindical y a les denuncies realizaes  ante inspección.